Byrettens dom i sagen mod de tiltalte stadfæstet med den ændring, at straffen for tiltalte 1 blev fastsat til fængsel i 60 dage og for tiltalte 2 blev fastsat til fængsel i 20 dage.
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Almenskadelige handlinger;
Liv og legeme;

Dom i sag om to lægers medvirken til selvmord  
30-01-2019  

Østre Landsret har den 30. januar 2019 afsagt dom i en sag mod to læger for overtrædelse af straffelovens §
240 om medvirken til, at nogen berøver sig selv livet.

Den ene læge var tiltalt for i tre tilfælde at have medvirket til selvmord, hvoraf det ene var forsøg, idet selv-
mordet mislykkedes. I alle tilfælde havde denne læge erkendt at have vejledt de pågældende om selvmord,
men han bestred at have overtrådt straffelovens § 240. I byretten blev lægen fundet skyldig i et tilfælde af
medvirken til selvmord og i et tilfælde af forsøg herpå og straffet med 40 dages betinget fængsel. Den tiltalte
havde anket dommen til landsretten med påstand om frifindelse, og anklagemyndigheden havde kontraanket
med påstand om domfældelse i alle tre forhold samt skærpelse af straffen.

Den anden læge var tiltalt for i et tilfælde i forening med den medtiltalte at have forsøgt at medvirke til selv-
mord, og denne læge blev i overensstemmelse med sin tilståelse i byretten fundet skyldig i forholdet og straf-
fet med 14 dages betinget fængsel. Anklagemyndigheden havde anket dommen til landsretten med påstand
om skærpelse af straffen, mens den tiltalte påstod dommen stadfæstet.

Landsretten fandt, at det i alle tre forhold måtte lægges til grund, at de pågældende personer havde begået
selvmord eller forsøgt at gøre dette bl.a. ved indtagelse af receptpligtig medicin. Landsretten fandt det endvi-
dere bevist, at der i alle tre tilfælde forelå medvirken til selvmord eller forsøg herpå. Der var dog dissens for
frifindelse i et af forholdene.

Landsretten forhøjede straffene til betinget fængsel i henholdsvis 60 dage og 20 dage. Ved strafudmålingen
lagde landsretten på den ene side vægt på, at de tiltalte som læger havde medvirket henholdsvis forsøgt at
medvirke til, at personer tog deres eget liv, og på den anden side, at det af forarbejderne til lovændringerne af
straffelovens § 240 i 2000 og 2004 fremgik, at der ikke hermed var tilsigtet nogen ændring i det hidtidige
udmålingsniveau.

Sagen har været behandlet af landsrettens 18. afdeling under sagsnummer S-2892-18.